Doisuthepujo nacionalinis parkas

Doisuthepujo nacionalinis parkas (taj. อุทยานแห่งชาติ ดอยสุเทพ-ดอยปุย) – nacionalinis parkas šiaurės Tailande, Čiangmajaus provincijoje jungiantis 13 miškų. Parkas įkurtas 1981 m. balandžio 14 d. Vieta Parkas užima 261,06 km² plotą ir apima Amfoemaerimo (Amphoe Mae Rim), Maetaengo (Mae Taeng), Hangdongo (Hang Dong), Mueango (Mueang) ir Čiangmajo (Chiang Mai) apylinkėse. 15 km į vakarus nuo Čiangmajo yra Dosuthepo (1676 m), Doibuakha ir Doipui (1685 m) kalnų viršūnės. Flora ir fauna Doisuthepujo nacionaliniame parke vyrauja: Mišrus miškas; Kalnų miškai; Spygliuočių miškas; Lapuočių miškas. Iš retų augalų parke sutinkama: rudoji šorėja (Shorea obtusa), shorea siamensis, bukalapis sparnenis (Dipterocarpus obtusifolius), krausva (Lagerstroemia tomentosa), gumbuotasis sparnenis (Dipterocarpus tuberculatus), kvapioji hopėja (Hopea odorata), briaunotasis sparnūklis (Anisoptera costata), gleivingoji pušis (Pinus kesiya) ir kt. Parke gyvena: Indijos muntjakas, makakos, Indinis zambaras, laibaliemenės beždžionės, sutinkama daugiau nei 200 rūšių paukščių: didžioji vanaginė gegutė (Cuculus sparverioides), bankivinė višta, sidabrinė lofura (Lophura nycthemera), volungė (Oriolus chinensis), pavasarinė kaboklė (Loriculus vernalis), azijinė rojinė musinukė (Terpsiphone paradisi), rusvasis ilgauodegis vikšralesys (Pericrocotus flammeus) ir kt. Įžymiausios vietos Vatfrathato Doisuthepo (Wat Phrathat Doi Suthep) šventykla (18°33′10.1″ š. pl. 98°28′47.2″ r. ilg.). Vienuolio Kruba Srivičai (Cruba Sriwichai) monumentas (18°48′46.0″ š. pl. 98°56′46.3″ r. ilg.) pastatytas 1934 m. Dosuthepo (1676 m) kalno viršūnė (18°48′19.2″ š. pl. 98°55′17.8″ r. ilg.). Maesa (Mae Sa) krioklys (18°54′20.0″ š. pl. 98°54′01.5″ r. ilg.). Monthathano (Montha Than) krioklys. Huaikaeo (Huai Kaeo) krioklys. Maesa dramblių ferma (18°53′54.2″ š. pl. 98°52′30.3″ r. ilg.). Išnašos Nuorodos Parko svetainė Archyvuota kopija 2010-07-17 iš Wayback Machine projekto. Tailando nacionaliniai parkai Archyvuota kopija 2013-05-23 iš Wayback Machine projekto.